Google Wifi kerää ja käyttää dataa tässä kuvatulla tavalla esimerkiksi verkkoon yhdistettävien laitteiden malleista ja niiden verkon käytöstä. Täällä kuvailtuja pilvipalveluiden tietoja, Wifi-pisteen tilastoja ja sovellusten tilastodataa (eli "langattoman verkon suorituskykydataa") ei käytetä mainosten personointiin. Voimme käyttää tällaista dataa pitääksemme sinut ajan tasalla Google-palveluita koskevista päivityksistä, kuten sinulle hyödyllisistä kodin laitteista ja palveluista. Voimme esimerkiksi suositella Wifi-lisäpisteen ostoa internetyhteyden parantamiseksi. Voit poistaa käytöstä tiettyjen datatyyppien keräämisen. Lue lisää täältä.
Google Wifi ei seuraa, millä sivustoilla käyt, eikä se valvo langattoman verkkosi tietoliikennettä. Google Wifissä DNS-palveluntarjoajasi on oletuksena "Automaattinen". Tällöin käytössä on Googlen julkinen nimipalvelu tai internetpalveluntarjoajasi (ISP) DNS, jos tietyt ehdot täyttyvät. Voit lukea täältä lisää siitä, mitä Googlen julkinen nimipalvelu kerää. Voit muuttaa DNS-tarjoajaasi milloin tahansa Google Home ‑sovelluksessa verkon lisäasetuksista.